Stortingsvalget 2017

Stortingsvalget 2017 var et parlamentsvalg i Norge som ble avholdt 11. september 2017Valgdagen blir 11. september 2017 for å velge representanter til landets nasjonalforsamling, Stortinget, for perioden 2017–2021. Fra 10. august var det mulig å avgi forhåndsstemme. Valget var det første som ble planlagt og gjennomført av Valgdirektoratet.

Valgresultatet førte til at de borgerlige partiene beholdt flertallet med 88 av 169 mandater, og at Erna Solberg kunne fortsette som statsminister. De borgerlige partiene gikk alle noe tilbake, og mistet til sammen åtte mandater sammenlignet med valgresultatet i 2013. Kristelig Folkeparti gjorde sitt dårligste valg siden 1936, og ble bare representert fra fylkene langs kysten fra Møre og Romsdal til Telemark.

Arbeiderpartiet hadde størst tilbakegang av alle partiene, og gjorde sitt nest dårligste valg siden 1924, med en nedgang på 3,4 prosentpoeng og seks mandater. Senterpartiet hadde størst fremgang, og gjorde sitt beste valg siden 1993. Partiet økte oppslutningen med 4,8 prosentpoeng og ni mandater sammenlignet med det historisk svakeste resultatet for partiet noensinne i 2013. Rødt kom inn på Stortinget for første gang, med ett mandat.

Av de innvalgte representantene var det 69 kvinner og 17 representanter under 30 år. Kvinneandelen ble den høyeste og gjennomsnittsalderen på 45,8 år den laveste noen gang. Valgdeltakelsen var uendret på 78,2 %, den var høyest i Akershus (81,2 %) og lavest i Finnmark (72,6 %).

Samtidig med stortingsvalget ble det avholdt sametingsvalg og ekstraordinært kommunestyrevalg til den nye Færder kommune.

Riksvalgstyret avholdt møte 27. september 2017 for å behandle innkomne klager på valggjennomføringen, fordele utjevningsmandater og skrive under på fullmakter til de valgte representantene og vararepresentantene. De 19 utjevningsmandatene ble fordelt til Sosialistisk Venstreparti (6), Kristelig Folkeparti (5), Venstre (4), Høyre (3) og Senterpartiet (1).

Olemic Thommessen ble gjenvalgt som stortingspresident med 86 stemmer, 80 stemte for opposisjonenens kandidat Eva Kristin Hansen. Tre stemte blankt. Hansen ble deretter valgt til 1. Visepresident. Øvrige visepresidenter: Morten Wold, Magne Rommetveit, Nils T. Bjørke og Abid Raja.nrk.no Thommessen valgt med knapp margin 08.10.2017

Valgordningen
I henhold til valgordningen i Norge skal det avholdes stortingsvalg en mandag i september hvert fjerde år.lovdata.no Valgloven § 9-1 Det velges 169 representanter til Stortinget, og hvert av landets 19 fylker utgjør en valgkrets. Antallet representanter som velges fra hvert fylke beregnes hvert åttende år og baseres på fylkets folketall og areal.

150 representanter velges direkte i de fylkesvise valgoppgjørene som distriktsmandater, og 19 representanter, ett fra hvert fylke, er utjevningsmandater som fordeles ut fra partienes oppslutning nasjonalt. Bare partier som kommer over sperregrensen på 4 prosent av stemmene nasjonalt, tas med ved fordelingen av utjevningsmandatene. Partiene tildeles mandater etter stemmetall ut fra en modifisert utgave av Sainte-Laguës metode.

Stemmerett ved stortingsvalg i Norge har norske statsborgere som er over, eller som fyller, 18 år i valgåret, og som er eller har vært ført inn i folkeregisteret som bosatt i Norge. Alle velgere føres inn i manntallet i kommunen de er registrert som bosatt i per 30. juni i valgåret. Fra 10. august 2017 til og med 8. september 2017 var det anledning til å avgi forhåndsstemme.

Antallet representanter som skulle velges fra hvert fylke, ble beregnet hvert åttende år ut fra fylkets folketall og areal. Beregningen for stortingsvalgene i 2013 og 2017 ble gjort i 2012 basert på fylkenes folketall per 1. januar 2012, og fylkets areal i kvadratkilometer ganget med 1,8 (arealfaktoren).

Valgprogram










Valgkampen
 Bakgrunn 
I valgperioden 2013–2017 var åtte partier representert på Stortinget: Arbeiderpartiet (55 mandater), Høyre (48), Fremskrittspartiet (29), Kristelig Folkeparti (10), Senterpartiet (10), Venstre (9), Sosialistisk Venstreparti (7)  og Miljøpartiet De Grønne (1).Stortinget: Partioversikt 2013-2017

Stortingsflertallet bestod av regjeringspartiene Høyre og Fremskrittspartiet, og støttepartiene Kristelig Folkeparti og Venstre, som hadde en formalisert samarbeidsavtale.Venstre: Samarbeidsavtale mellom H, V, Frp og KrF De fire samarbeidspartiene hadde til sammen 96 av 169 mandater, det kreves 85 for flertall. Opposisjonen hadde 73 mandater i perioden. Stortingets arbeid hadde vært ledet av stortingspresident Olemic Thommessen (H), og regjeringen hadde vært ledet av statsminister Erna Solberg (H).

Ved stortingsvalget i 2017 var det 3 762 746 stemmeberettigede velgere i Norge, som var 120 752 flere enn ved stortingsvalget i 2013.

 Regjeringsalternativer 
Høyre, Fremskrittspartiet, Kristelig Folkeparti og Venstre gikk til valg på å støtte en borgerlig regjering med Erna Solberg (H) som statsminister, som ville innebære et fortsatt samarbeid mellom de fire partiene som parlamentarisk grunnlag i Stortinget. Høyre og Fremskrittspartiet var åpne for at alle de fire partiene kunne sitte sammen i regjering, mens Kristelig Folkeparti og Venstre helst ønsket å regjere sammen med Høyre, med støtte fra Fremskrittspartiet i Stortinget. Venstre trådte inn i regjering sammen med Høyre og Fremskrittspartiet i januar 2018. Kristelig Folkeparti gjorde det samme i januar 2019.

Arbeiderpartiet, Senterpartiet, Sosialistisk Venstreparti og Rødt gikk til valg på å støtte en rødgrønn regjering med Jonas Gahr Støre (Ap) som statsminister. En slik regjering kunne også ha fått støtte fra Miljøpartiet De Grønne, men disse utelukket heller ikke å støtte en regjering med Høyre, Kristelig Folkeparti og Venstre.Aftenposten: MDG garanterer at de vil kaste Regjeringen Støre utelukket derimot regjeringssamarbeid med både Miljøpartiet De Grønne og Rødt,Nettavisen: Støre - Uaktuelt å gå i regjering med Rødt eller MDG men lå an til å kunne bli avhengig av deres støtte for å få flertall i Stortinget dersom de borgerlige partiene skulle ha mistet stortingsflertallet.pollofpolls.no: Gjennomsnitt av nasjonale meningsmålinger om Stotingsvalg

 Lister 
Følgende 24 partier stilte til sammen 315 godkjente lister med totalt 4 438 kandidater til stortingsvalget i 2017:

 Valgkampbudsjett 
 Parti  Budsjetthttps://www.nrk.no/norge/bruker-95-millioner-pa-arets-valgkamp-1.13670933  Budsjett (2013) Arbeiderpartiet  30 millioner kroner  25 millioner kroner Høyre  25 millioner kroner  23 millioner kroner Fremskrittspartiet  19 millioner kroner  14-16 millioner kroner Miljøpartiet De Grønne  3 millioner kroner  2 millioner kroner Venstre  7,7 millioner kroner  6,5 millioner kroner Sosialistisk Venstreparti  6 millioner kroner  5,6 millioner kroner Kristelig Folkeparti  1,7 millioner kroner  1,6 millioner kroner Rødt  1,9 millioner kroner  0,8 millioner kroner Senterpartiet  3,2 millioner kroner  2,2 millioner kroner

 Meningsmålinger 
Tabellen viser prosentvis partioppslutning på gjennomsnittet av alle nasjonale meningsmålinger om stortingsvalg som var publisert i angitt måned:

Kilde:pollofpolls.no: Nasjonale meningsmålinger om stortingsvalgDatoRødgrønneBorgerligeAndre Ap+Sp+SVH+FrP+KrF+VLedelseApSpSVHFrPKrFVMDGR         Valgresultat09.201330,85,54,126,816,35,65,22,81,11,740,453,9  +13,5Gjennomsnitt03.201434,64,93,826,914,35,05,13,11,41,143,351,3 +8,0Gjennomsnitt09.201435,05,03,626,614,15,14,83,51,21,043,650,6 +7,0Gjennomsnitt03.201541,45,83,622,710,45,54,53,21,51,050,843,1 +7,7Gjennomsnitt09.201535,66,34,123,312,25,75,24,81,41,146,046,4  +0,4Gjennomsnitt03.201632,56,23,925,216,74,84,53,21,91,142,651,2  +8,6Gjennomsnitt09.201634,67,14,124,814,54,84,32,71,71,445,848,4  +2,6Gjennomsnitt03.201732,511,64,423,312,65,03,92,72,41,748,544,8  +3,7Valgresultat09.201727,410,36,025,015,24,24,43,22,41,943,748,8 +5,1

 Resultatet 
100 % av stemmene opptalt.valgresultat.no Stortingsvalg 2017 Tall for hele Norge 

 Resultatoversikt for hele velgermassen 
De totalt 3 765 245 stemmeberettigede borgerne i riket gjorde følgende valg med stemmeretten sin:

 Valg  Antall  % Stemte ikke  819 893  21,78 Stemte Arbeiderpartiet  800 947  21,27 Stemte Høyre  732 895  19,46 Stemte Fremskrittspartiet  444 681  11,81 Stemte Senterpartiet  302 017  8,02 Stemte Sosialistisk Venstreparti  176 222  4,68 Stemte Venstre  127 910  3,40 Stemte Kristelig Folkeparti  122 797  3,26 Stemte Miljøpartiet De Grønne  94 788  2,52 Stemte Rødt  70 522  1,87 Stemte på et av femten andre partier  54 057  1,44 Stemte blankt  18 516  0,49 Sum alle stemmeberettigede  3 765 245  100

 Mandatfordeling på fylker 
Fordelingen som gjaldt ved stortingsvalget i 2017 var som følger:Valgdirektoratet: Fylkesfordeling av stortingsmandater

 Fylke  VelgereValgdirektoratet: Stortingsvalg 2017 - Stemmeberettigede  Distriktsmandater  Utjevningsmandater  Mandater totalt  Velgere per mandat i 2017  Stemmer per mandat i 2017 Finnmark  54 097  4  1  5  10 819  7 782 Troms  121 509  5  1  6  20 252  15 178 Nordland  181 329  8  1  9  20 148  15 022 Nord-Trøndelag  102 040  4  1  5  20 408  15 684 Sør-Trøndelag  231 984  9  1  10  23 198  18 180 Møre og Romsdal  190 915  8  1  9  21 213  16 329  Sogn og Fjordane  78 753  3  1  4  19 688  15 533 Hordaland  370 335  15  1  16  23 146  18 662 Rogaland  320 947  13  1  14  22 925  17 936 Vest-Agder  131 619  5  1  6  21 937  16 826 Aust-Agder  84 408  3  1  4  21 102  16 194 Telemark  129 699  5  1  6  21 617  16 145 Vestfold  181 578  6  1  7  25 940  19 990 Buskerud  198 653  8  1  9  22 073  16 955  Oppland  143 266  6  1  7  20 467  15 500 Hedmark  149 882  6  1  7  21 412  16 297  Oslo  458 868  18  1  19  24 151  19 321 Akershus  416 706  16  1  17  24 512  19 825 Østfold  216 158  8  1  9  24 018  17 869 Norge  3 762 746  150  19  169  22 265  17 319 

 Valgresultat fylkesvis 

Tabellen viser partienes prosentvise velgeroppslutning i hvert fylke:
Fylke:RødgrønneBorgerligeAndre Ap+Sp+SVH+FrP+KrF+VLedelseApSpSVHFrPKrFVMDGR        Finnmark32,014,98,814,418,02,14,22,11,52,055,738,7 +17,0Troms24,115,010,120,518,22,62,92,82,31,549,244,2 +5,0Nordland26,018,67,020,216,52,42,62,22,91,651,641,7 +9,9Nord-Trøndelag34,224,45,014,811,52,72,21,81,61,863,631,2 +32,4Sør-Trøndelag32,810,77,720,711,72,74,13,92,92,851,239,2 +12,0Møre og Romsdal21,313,03,923,622,36,13,52,21,22,938,255,5+17,3Sogn og Fjordane24,629,74,518,69,94,34,12,31,30,758,836,9 +21,9Hordaland22,87,67,030,415,15,54,43,52,11,637,455,4+18,0Rogaland22,47,53,928,819,78,43,52,61,22,033,860,4+26,6Vest-Agder21,06,54,327,917,112,63,62,91,42,731,861,2 +29,4Aust-Agder25,48,34,025,717,39,83,32,61,22,437,756,1 +18,4Telemark31,912,95,020,116,55,02,72,52,11,349,844,3+5,5Vestfold28,06,35,030,116,93,73,82,91,91,439,354,5 +15,2Buskerud28,310,85,026,917,32,63,72,71,51,244,150,5+6,4Oppland35,121,24,616,712,22,12,62,41,71,460,933,6 +27,3Hedmark35,622,25,715,311,71,82,31,91,32,263,531,1+32,4Oslo28,42,19,326,49,52,18,46,06,31,539,846,4+6,6Akershus26,36,05,331,015,12,36,53,71,91,937,654,9+17,3Østfold32,18,74,423,817,54,22,42,62,12,245,247,9+2,7Norge27,410,36,025,015,24,24,43,22,41,943,748,8+5,1

Tabellen viser endringer i partienes velgeroppslutning i hvert fylke i prosentpoeng:
Fylke:RødgrønneBorgerligeAndre Ap+Sp+SVH+FrP+KrF+VLedelseApSpSVHFrPKrFVMDGR        Finnmark7,9 11,2 3,7 6,9 1,9 0,9 0,6 0,1 0,6 2,2 7,0 5,3 12,3 Troms7,1 8,6 3,7 1,7 1,4 1,5 1,2 0,4 0,5 0,3 5,2 5,8  11,0 Nordland9,0 11,7 1,8 1,0 2,3 1,2 1,1 0,2 1,3 0,4 4,5 5,6 10,1 Nord-Trøndelag7,7 7,7 1,6 0,2 1,4 0,8 1,9 0,4 1,1 0,4 1,6 3,9 5,5 Sør-Trøndelag3,9 4,2 2,0 1,5 1,9 1,0 1,3 0,7 2,0 0,7 2,3 5,7 8,0 Møre og Romsdal3,8 4,8 1,4 2,6 2,2 2,8 2,1 0,8 0,8 1,3 2,4 5,3 7,7 Sogn og Fjordane3,5 9,1 1,1 0,4 0,9 3,8 2,3 0,6 0,6 0,5 6,7 7,4  14,1 Hordaland2,0 3,2 2,1 0,9 0,0 2,2 1,4 0,3 1,2 0,3 3,3 4,5 7,8 Rogaland0,2 2,3 0,7 1,4 1,0 2,2 1,0 0,4 0,7 0,3 2,8 3,6 6,4 Vest-Agder2,8 3,4 1,7 0,4 1,2 1,2 0,7 0,6 0,9 1,1 2,3 2,7  5,0 Aust-Agder2,6 3,8 1,3 0,3 0,7 1,4 1,5 0,6 0,7 0,1 2,5 3,9  6,4 Telemark4,8 8,4 1,7 1,7 2,4 1,8 0,8 0,3 1,2 0,1 5,3 6,7 12,0 Vestfold1,7 3,3 1,1 0,2 2,7 1,2 0,7 0,5 1,2 0,0 2,7 4,4 7,1 Buskerud3,5 4,7 2,3 2,2 1,3 0,6 0,9 0,5 0,9 0,1 3,5 5,0 8,5 Oppland5,9 8,9 1,7 2,4 0,5 1,1 1,4 0,1 0,9 0,1 4,7 5,4  10,1 Hedmark7,6 12,01,8 3,0 1,9 0,7 1,0 0,0 0,6 0,2 6,2 6,6 12,8 Oslo2,1 1,3 3,0 3,3 2,1 0,7 0,2 0,4 3,1 0,2 2,2 5,9 8,1 Akershus2,1 3,5 1,8 2,9 2,0 0,9 0,2 0,6 1,2 0,6 3,2 5,6 8,8 Østfold2,9 4,6 2,0 1,5 2,1 1,4 1,2 0,6 1,4 0,5 3,7 6,2 9,9 Norge3,5 4,8 1,9 1,8 1,2 1,4 0,9 0,4 1,3 0,4 3,2 5,3 8,5 

Tabellen viser partifordelingen av stortingsmandatene i hvert fylke:
Fylke:RødgrønneBorgerligeAndre Ap+Sp+SVH+FrP+KrF+VLedelseApSpSVHFrPKrFVMDGR        Finnmark210110000032  +1Troms211110000042  +2Nordland221220000054  +1Nord-Trøndelag210100100032  +1Sør-Trøndelag411210100064  +2Møre og Romsdal210321000036  +3Sogn og Fjordane110101000022 LiktHordaland421521100079  +2Rogaland411431000068  +2Vest-Agder100212000015  +4Aust-Agder100111000013  +2Telemark210111000033 LiktVestfold200310100025  +3Buskerud311220000054  +1Oppland220110100043  +1Hedmark221110000052 +3Oslo5026202110710  +3Akershus5116301000710  +3Østfold311220000054 +1Norge4919114527881107988 +9
Fet skrift markerer at partiet har fått fylkets utjevningsmandat.

Tabellen viser endringer i partifordelingen av stortingsmandatene i hvert fylke:
Fylke:RødgrønneBorgerligeAndre Ap+Sp+SVH+FrP+KrF+VLedelseApSpSVHFrPKrFVMDGR        Finnmark1 1  Troms1 1 1 1   1 Nordland2 1 1   Nord-Trøndelag Sør-Trøndelag1 1  Møre og Romsdal1 1 Sogn og Fjordane1 1 LiktHordaland1 1 1 1  1 Rogaland1 1 1 1 2 2  2 Vest-Agder1 1 1 1  1 Aust-Agder Telemark1 1  LiktVestfold1 1 1 1 Buskerud1 1 1 1  +1 Oppland1 1  Hedmark1 1 Oslo1 1 1 1 1   1 Akershus1 1 1 1  1 Østfold1 1 1 1 2 2  2 Norge6 9 4 3 2 2 1 1 7 8  8 

 Stortingsrepresentantenes alders- og kjønnsfordeling 
+Partigruppenes aldersfordeling Parti <30 år 31-59 år >60 år Sum Arbeiderpartiet 4 36 9 49	 Høyre 4 34 7 45 Fremskrittspartiet 3 24 0 27 Senterpartiet 4 13 2 19 Sosialistisk Venstreparti 4 5 2 11 Venstre 0 6 2 8 Kristelig Folkeparti 1 5 2 8 Miljøpartiet De Grønne 0 1 0 1 Rødt 0 1 0 1 Sum 20 125 24 169
+Partigruppenes kjønnsfordeling:''' Parti Kvinner Menn Sum Arbeiderpartiet 24 25 49  	 Høyre 20 25 45 Fremskrittspartiet 7 20 27 Senterpartiet 10 9 19 Sosialistisk Venstreparti 4 7 11 Venstre 1 7 8  Kristelig Folkeparti 2 6 8 Miljøpartiet De Grønne 1 0 1 Rødt 0 1 1 Sum 69 100 169

Kart 
Kartene viser partienes fremgang (blått) eller tilbakegang (rødt) i fylkene sammenlignet med stortingsvalget i 2013. Mørke farger indikerer store endringer, lyse farger små endringer:

Referanser